உரிய வாய்ப்பும், தன்னம்பிக்கையும், விடா முயற்சியும் இருந்தால் எந்தத் துறையாக இருந்தாலும் பெண்களும் சாதிக்க முடியும் என்பதை நிரூபித்துக் காட்டி யுள்ளார் மீனாட்சி விஜயகுமார். இவரது சொந்த ஊர் மதுரை மாவட்டம் மேலூர் தாலுகா தும்பைப்பட்டி கிராமம் என்றாலும் பிறந்தது, வளர்ந்தது அனைத்தும் சென்னை. விளையாட்டில் சாதித்த இவரது குடும்பத்திற்கு ஒரு அரசியல் பின்னணியும் உண்டு. அதைப் பின்னர் பார்ப்போம். அப்பா, சித்தப்பா, அத்தை எனப் பலரும் விளையாட்டு வீரர்கள். விளையாட்டுக் குடும்பத்தில் பிறந்த தால் சிறு வயது முதல் விளையாடி வருகிறார். பள்ளிப் பருவத்திலேயே விளையாட்டுப் போட்டிகளில் கலந்து கொண்டு பரிசுகளை அள்ளி வந்தார். சென்னையிலுள்ள பரத் சீனியர் மேல்நிலைப் பள்ளியில் படித்தபோது தொடர்ச்சியாக 5 முறை ‘சாம்பியன்’ பட்டமும், ‘ஆல் ரவு ண்டர்’ பட்டமும் வென்றதால் விளையாட்டு வீரர்களுக்கான ஒதுக்கீட்டில் சென்னை எத்திராஜ் கல்லூரியில் இடம் கிடைத்தது.